Gratis Afrikaanse speltoetser vir MS OfficeVRYWARING: Maroela Media het nie die sagteware getoets nie en onderskryf nie noodwendig die gebruik van die sagteware nie. Maroela Media kan nie verantwoordelik of aanspreeklik gehou word vir enige foute wat moontlik met die sagteware verband hou nie. ŉ Nuwe weergawe van WSpel is pas vrygestel met meer as 516 000 woorde in die woordelys en duisende inskrywings in MS-Word se AutoCorrect-funksie. Volgens die skeppers van WSpel is dit tans die grootste Afrikaanse speltoetser vir Microsoft Office (Windows en Mac) ter wêreld. Die skeppers is Johan Visser, Elfia Visser en Thomas Ellis. “Dit voldoen ook aan die spelwyse van die jongste Afrikaanse Woordelys en Spelreëls (AWS) 2009,” het Ellis in ŉ verklaring gesê. “Ons doelwit is om die omvattendste en gebruikersvriendelikste speltoetser gratis in Afrikaans daar te stel.” WSpel word gereeld bygewerk met nuwe woorde of bestaande woorde wat voorheen nie opgeneem is nie. Klik hier om die program gratis af te laai. Skakel Thomas Ellis by 051 433 1956.